CELEX: C2005/093/66
Language: sk
Date: 2005-04-16 00:00:00
Title: Vec T-45/05: Žaloba podaná dňa 31. januára 2005: Micronas GmbH proti Úradu pre harmonizáciu vnútorného trhu (ochranné známky a vzory)

16.4.2005   
            
            
               SK
            
            
               Úradný vestník Európskej únie
            
            
               C 93/35
            
         Žaloba podaná dňa 31. januára 2005: Micronas GmbH proti Úradu pre harmonizáciu vnútorného trhu (ochranné známky a vzory)
   (Vec T-45/05)
   (2005/C 93/66)
   Jazyk konania: nemčina
   Micronas GmbH, so sídlom vo Fribourg-en-Brisgau (Nemecko), v zastúpení: G. Herr, advokát, podal dňa 31. januára 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Žalobca navrhuje, aby Súd prvého stupňa:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu R 366/2004-2 –3D – Panorama, ktoré zamieta prihlášku ochrannej známky Spoločenstva „3D – Panorama“ pre výrobky „elektrické obvody, integrované obvody, najmä polovodičové čipy“ triedy 9,
            
         
               —
            
            
               zaviazal Úrad nahradiť trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky:
            
            
               Žalobca
            
         
               Prihlasovaná ochranná známka:
            
            
               Ochranná známka „3D - Panorama“ pre výrobky triedy 9 (elektronické prístroje pre zábavu, najmä televízne prijímače, videorekordéry, rozhlasové prijímače, elektronické obvody, integrované obvody, najmä polovodičové čipy, počítačový software) – prihláška č. 2871218.
            
         
               Rozhodnutie prieskumového pracovníka:
            
            
               Zamietnutie prihlášky pre všetky prihlásené výrobky
            
         
               Rozhodnutie odvolacieho senátu:
            
            
               Zamietnutie sťažnosti žalobcu
            
         
               Dôvody žaloby:
            
            
               Porušenie článku 7 ods. 1 písm. b) a c) nariadenia Rady (ES) č. 40/94, pretože kombinácia slov 3D-Panorama pre výrobky „elektronické obvody, integrované obvody, najmä polovodičové čipy“ nie je ani výlučne popisná, ani nemá rozlišovaciu spôsobilosť